Slovenské národné hokejové mužstvo

Slovenské národné hokejové mužstvo patrí medzi reprezentačné hokejové mužstvá v elitnej top divízii majstrovstiev sveta. Vzniklo v roku 1993 po rozpade Česko-Slovenska z bývalej Česko-slovenskej hokejovej reprezentácie. Direktoriát IIHF určil ako nasledovníka česko-slovenskej reprezentácie v A kategórii majstrovstiev sveta český tím, preto bola slovenská reprezentácia zaradená do skupiny C1 majstrovstiev sveta. V nasledujúcich rokoch si slovenský tím postupne vybojoval postup do elitnej A kategórie, kde od roku 1996 nepretržite pôsobí. Od roku 2017 je hlavným trénerom Kanaďan Craig Ramsay. K najväčším úspechom reprezentácie patrí zisk zlatej medaily z Majstrovstiev sveta 2002 vo švédskom Göteborgu a tretie miesto na Zimných olympijských hrách 2022 v Pekingu.

Zápasová bilancia 

Odohrané zápasy v Slovenskom štáte počas 2. svetovej vojny.

Do štatistiky nie je započítaný neoficiálny zápas ale sú započítané zápasy SR B-tímu alebo Olympijského tímu do 23 rokov.
Sezóna 2019/2020 nebola dokončená kvôli (COVID-19). 

Odohrané zápasy SR B-tím alebo Olympijský tím do 23 rokov.

Odohraný neoficiálny zápas v Slovenskom štáte počas 2. svetovej vojny.

Galéria dresov reprezentácie

Účasť na vrcholových podujatiach

Účasť na majstrovstvách sveta nižších kategórií

Účasť na majstrovstvách sveta A-kategórie

Účasť na ZOH 

*Slovenské národné hokejové mužstvo sa nekvalifikovalo na záverečný turnaj ZOH, konečné poradie je určené na základe výsledkov kvalifikačného turnaja.

Svetový pohár

Tím

Aktuálna súpiska 
Súpiska pre MS 2022

Hlavný tréner: Craig Ramsay

Realizačný tím 
Aktualizované k 13. novembra 2022

 Miroslav Šatan (Generálny manažér)
 Zuzana Chrenková (Manažérka)
 Craig Ramsay (Hlavný tréner)
 Peter Frühauf, Andrej Podkonický (Asistenti trénera)
 Ján Lašák (Tréner brankárov)
 Ján Kovačič (Kondičný tréner)
 Igor Andrejkovič (Video analytik)
 MUDr. Roman Hunák (Lekár)
 Martin Babjak, Vladimír Čavojec (Fyzioterapeut)
 Marek Jenčík, Juraj Stopka (Výstrojoví manažéri)
 Peter Jánošík (Média manažér)
 Andrej Galica (Fotograf)

Reprezentační tréneri

Reprezentační tréneri Slovenska v rokoch 19401943

Reprezentační tréneri Slovenska od roku 1993

Generálni manažéri slovenskej reprezentácie od roku 1992

Kapitáni slovenskej hokejovej reprezentácie na majstrovstvách sveta, olympijských hrach a svetových pohároch 
 10× – Miroslav Šatan (MS 2000, ZOH 2002, MS 2002, MS 2003, MS 2004, SP 2004, MS 2005, MS 2007, MS 2013 a MS 2014) 
 4× – Zdeno Cíger (MS 1997, ZOH 1998, MS 1998 a MS 1999)
 4× – Zdeno Chára (MS 2001, ZOH 2010, MS 2012 a ZOH 2014) 
 3× – Andrej Sekera (MS 2016, MS 2018 a MS 2019)
 2× – Peter Šťastný (ZOH 1994 a MS 1995)
 2× – Oto Haščák (MS 1996 a MS 1995 – iba na zápas proti Rumunsku)
 2× – Pavol Demitra (ZOH 2006 a MS 2011)
 1× – Miroslav Marcinko (MS 1994)
 1× – Peter Bondra (SP 1996)
 1× – Marián Hossa (MS 2006)
 1× – Róbert Petrovický (MS 2008)
 1× – Ľuboš Bartečko (MS 2009)
 1× – Richard Lintner (MS 2010)
 1× – Tomáš Kopecký (MS 2015)
 1× – Marián Gáborík (MS 2015 – iba na zápas proti Nórsku)
 1× – Vladimír Dravecký (MS 2017)
 1× – Tomáš Surový (ZOH 2018)
 1× – Ladislav Nagy (na posledný zápas MS 2019)
 1× – Marek Ďaloga (MS 2021)
 1× – Peter Cehlárik (MS 2021 – iba na zápas proti Česku)
 1× – Marek Hrivík (ZOH 2022)
 1x – Tomáš Tatar (MS 2022)

Reprezentační rekordéri

Podľa počtu štartov 
Aktualizované k 13. novembra 2022 po Nemecký pohár 2022 v Krefelde po zápase s Nemeckom.
 
Prehľad hokejistov Slovenska (od roku 1940) podľa počtu odohratých reprezentačných zápasov s dvojkrížom na hrudi.

Celkovo sa v slovenskom drese predstavilo doteraz v 709 oficiálnych zápasoch 493 hokejistov, z ktorých 33 odohralo sto a viac zápasov.

Pozn: Hrubým písmom sú označení tí hráči, ktorí už ukončili reprezentačnú kariéru.

Podľa počtu gólov 
Aktualizované k 13. novembra 2022 po Nemecký pohár 2022 v Krefelde po zápase s Nemeckom.

Prehľad hokejistov Slovenska (od roku 1940) podľa počtu odohratých reprezentačných zápasov.

Celkovo sa v drese s dvojkrížom predstavilo doteraz 493 hokejistov, z ktorých sa do streleckých listín zapísalo 277 hráčov. Viac ako 10 gólov v národnom drese strelilo 64 hokejistov, len 26 reprezentantov sa tešilo viac ako 20-krát zo streleného gólu.

Pozn: Hrubým písmom sú označení tí hráči, ktorí už ukončili reprezentačnú kariéru.

Štadióny 

Aktualizované k 7. mája 2022

Domovským stánkom Slovenskej hokejovej reprezentácie je Zimný štadión Ondreja Nepelu v Bratislave. Reprezentačné zápasy boli odohrané aj na iných štadiónoch ako sú Steel Aréna v Košiciach, Zimný štadión Pavla Demitru v Trenčíne, Zimný štadión mesta Poprad v Poprade a ďalších.

V štatistikách sú započítané aj zápasy z 2. svetovej vojny za Slovenského štátu.

Slovensko proti ostatným krajinám (SLOVENSKO verzus SVET) 
Stav k 13. novembra 2022

V priloženej tabuľke uvádzame bilanciu reprezentačného družstva Slovenska so všetkými súpermi, s ktorými sa stretlo v rokoch 1940 - 1943 a od 1. januára 1993 až po súčasnosť.

Prvé číslo znamená celkový počet vzájomných zápasov, druhé počet slovenských víťazstiev (v riadnom hracom čase, predĺžení, resp. sam. nájazdoch), nasledujú remízy, prehry (v riadnom hracom čase, predĺžení, resp. sam. nájazdoch) a napokon celkové skóre.

Zaujímavosti 
 Prvý zápas v rokoch 1940–1943 - 1. 2. 1940 -  Čechy a Morava 12:0  Slovensko 
 Prvý gól v rokoch 1940–1943 - 2. 2. 1940 - Anton Luther
 Prvý zápas v novodobej histórii - 12. 2. 1993 -  Francúzsko 2:2  Slovensko
 Prvý gól v novodobej histórii - 12. 2. 1993 - Vlastimil Plavucha
 Najdlhšia séria víťazstiev - 10x (8. 4. 1995 - 31.8.1995)
 Najdlhšia séria bez prehry - 14x (23. 3. 1993 - 17.12.1993)
 Najdlhšia séria bez víťazstva - 10x (8. 5. 2004 - 11.11.2004)
 Najdlhšia séria prehier - 6x (25. 8. 1996 - 1. 11. 1996)
 Najvyššie víťazstvá v dejinách samostatného Slovenska: 
 Slovensko 20:0 Bulharsko  (18. marec 1994, Poprad)
  Slovensko 14:0 Francúzsko  (22. august 1993, Trenčín)
 Slovensko 15:1 Maďarsko  (10. marec 1994, Prievidza)
  Slovensko 14:1 Rumunsko  (31. október 1994, Trnava)
 Slovensko 11:0 Kanada (27. december 1993, St. Gervais, Kanada)

 Najvyššie prehry v dejinách samostatného Slovenska:
  Slovensko 0:8 Česko  
  Slovensko 0:8 Kanada 
  Slovensko 2:9 Spojené štáty 
  Slovensko 0:7 Česko   
  Slovensko 1:8 Švajčiarsko  
 24. marca 2010 bol prvýkrát v histórii Slovenska vymenovaný zahraničný tréner hokejovej reprezentácie, Kanaďan Glen Hanlon, ktorého 17. augusta 2011 vystriedal Čech Vladimír Vůjtek st.. Tréner Vůjtek viedol Slovensko od roku 2012 po koniec MS 2015 v Česku. 18. augusta 2015 Výkonný výbor SZĽH zvolil za trénera Zdena Cígera s nástupom do funkcie od 1. septembra 2015 a vo funkcii skončil 15. júna 2017. 9. augusta 2017 bol Výkonným výborom SZĽH zvolený za trénera Kanaďan Craig Ramsay.

Referencie

Pozri aj 
 Česko-slovenské národné hokejové mužstvo
 Slovenské národné hokejové mužstvo hráčov do 20 rokov
 Slovenské národné hokejové mužstvo hráčov do 18 rokov
 Hokejista roka

Externé odkazy 
 Oficiálna stránka slovenského hokeja 

 
Ľadový hokej na Slovensku
Národné hokejové mužstvá
Ľadový hokej